kardosdrur/scandi-wiki huggingface dataset:
Svjatoslav Rikhter

Svjatoslav Teofilovitj Rikhter (, ; født 7. marts 1915 i Zjytomyr i Ukraine, død 1. august 1997 i Moskva) var en ukrainsk pianist og komponist af russisk-tysk afstamning. Rikhter studerede ved Moskva musikkonservatorium under Heinrich Neuhaus. Neuhaus bemærkede senere, at Rikhter var nærmest selvlært.

Rikhter var kendt for sit store repertoire, som blandt andet omfattede værker af Beethoven, J.S Bach, Chopin, Debussy, Gershwin, Liszt, Schubert, Schumann og Tjajkovskij.

Rikhter giftede sig i 1945 med sopranen Nina Dorliak (1908-1998). Hustruen støttede ham igennem hele livet, og ægteskabet varede frem til Rikhters død i 1997. Parret fik ingen børn.

Biografi 
 Karl Aage Rasmussen: Svjatoslav Richter, pianist. Gyldendal, København, 2007.

Eksterne henvisninger 

Pianister fra Ukraine
Musikere fra Sovjetunionen
Modtagere af Léonie Sonnings musikpris
Æresdoktorer ved University of Oxford
Jacques Offenbach

Jacques Offenbach (egentlig Jakob Eberst, født 20. juni 1819 i Köln, død 5. oktober 1880 i Paris) var en tyskfødt fransk komponist. Han var søn af en kantor ved en synagoge i Köln, men rejste til Paris og blev uddannet som cellist på konservatoriet. Han blev i Paris og fik efterhånden succes som komponist af operetter, bl.a. Orfeus i Underverdenen. Stilmæssigt kan hans musik kaldes fransk wienermusik. Hans betydning for Paris kan sammenlignes med Johann Strauss´ betydning for Wien. Hans hovedværk var operaen Hoffmanns Eventyr, som han ikke nåede at gøre færdig før sin død. Hans mest kendte stykke er Cancan fra Orfeus i underverdenen.

Navnet Offenbach tog han efter sin fars fødeby, Offenbach am Main i Tyskland. Efter 10 år som cellovirtuos vendte Offenbach sig mod det, han virkelig interesserede sig for, nemlig scenemusikken. Han skrev melodier til en lang række sange og skrev næsten 100 operetter. Mange af disse var små enaktere, og de var næsten alle sammen satiriske, som f.eks. Le roi carotte (Kong Gulerod).

Kendte værker 
 Hoffmanns Eventyr (opera)
 Sommerfuglen (ballet)
 Gaité Parisienne (ballet, samlet og bearbejdet af Manuel Rosenthal) 
 Operetter:
 Orfeus i underverdenen (1858)
 Den skønne Helene
 Storhertuginden af Gerolstein
 Pariserliv
 La Pericole

Andet 
 
Offenbachs "Barcarolle" fra operaen Hoffmanns Eventyr er i let omskrevet tilstand indsunget af Elvis Presley under titlen Tonight Is So Right For Love. Den blev indspillet i Hollywood den 27. april 1960 og fremført i Elvis-filmen G.I. Blues fra 1960. Filmens soundtrack udsendtes samtidig, ligeledes under navnet G.I. Blues.

Operetten Ba-ta-clan har givet navn til det parisiske spillested Bataclan, hvor 89 personer i november 2015 blev dræbt som en del af et stort terrorangreb i Paris. Tout le balaclan er fransk for "hele bullesjejsen". Offenbach var af jødisk oprindelse, og librettoen til hans operette var skrevet af Ludovic Halévy, søn af en parisisk jøde, som konverterede til kristendommen for at blive gift.

Henvisninger

Eksterne links 
 

Offenbach Edition Keck

Operettekomponister
Operakomponister fra Frankrig
Jøder fra Tyskland
Personer fra Köln
Operakomponister fra Tyskland
Dværg

Dværg har flere betydninger eller specialiseringer:

 Dværg (menneske) – mennesker med nedsat vækst af forskellige årsager
 Som præfiks til andre ord for at symbolisere en mindre version, f.eks. Dværg-Birk eller Dværghamster

Mytologi og litteratur 
 Dværg (mytologi) – dværge i mytologiens og fiktionens verden – f.eks. i den nordiske mytologi og i spillet World of Warcraft
 Dværge (Tolkien) - en særlig race der optræder i Tolkiens romaner Hobitten og Ringenes Herre

Astronomi 
 Hvid dværg – stadie i nogle stjerners udvikling
 Sort dværg – slutstadie i nogle stjerners udvikling
 Brun dværg – stjerne med en masse der er for lille til at vedligeholde en konstant fusion
 Rød dværg – lille stjerne, fra lidt større end en brun dværg til omkr. en trediedel af solens masse

Se også
Pusling
Gnom
Pygmæ 
Nano- – SI-præfiks som kommer af det græske ord for "dværg" – νᾶνος, nânos
Fonetisk alfabet

Fonetisk alfabet kan henvise til flere artikler:

 Fonetisk alfabet (lydskrift) – et skriftsystem, der beskriver de enkelte lyde i talesprog, som fx det internationale fonetiske alfabet (IPA)
 NATOs fonetiske alfabet – standardiseret fonetisk alfabet til brug ved radiokommunikation

Se også 
 Lydskrift
 Dania (lydskriftsystem)
 SAMPA

Fonetik
Carl Maria von Weber

Carl Maria Friedrich Ernst von Weber (født 18. november 1786, død 5. juni 1826) var en tysk komponist, pianist og dirigent. Han er fætter til Mozarts hustru, Constanze, født Weber.

Carl Maria von Weber var kapelmester ved operaer i bl.a. Breslau, Prag og Dresden. Som dirigent havde han væsentlig indflydelse, fordi han lavede en ny opstilling af orkestret. Han var også en af de første, som brugte taktstok.

Han komponerede i de fleste af tidens musikgenrer, men huskes mest for sine operaer.

Han skrev seks operaer, bl.a. Jægerbruden, Euryanthe. Tre messer. 
Tre oratorier. to symfonier. To ouverturer: Oberon (1826). 
Fem koncerter: Klarinetkoncert nr. 1 (1811). Aufforderung zum Tanz.

Musikklip

Eksterne kilder og henvisninger 
 

Pianister fra Tyskland
Operakomponister fra Tyskland
Romantikkens komponister
Personer fra Holsten
Walhalla
Tyskere i 1700-tallet
Tyskere i 1800-tallet
Tjekkisk (sprog)

Det tjekkiske sprog (tjekkisk: čeština) tales af henved 12 millioner mennesker, primært boende i Tjekkiet. Tjekkisk hører sammen med slovakisk, lekhitiske sprog, herunder polsk og kasjubisk og øvre- og nedresorbisk til familien af vestslaviske sprog.

Én af de karakteristiske ting ved tjekkisk er, at trykket i ordet altid ligger på den første stavelse. Det kan opleves som usædvanligt, når første stavelse – som det ofte er tilfældet i slaviske sprog – er reduceret ned til et antal konsonanter, hvoraf nogle kan være ambivalente, dvs. med vokaludtale. Eksempelvis Plzeň (= "Pilsen"), der udtales Pl-sen, eller Brno.

Eksterne henvisninger 

Tjekkisk sprog
Multiplikation

Multiplikation (at gange) er en af de fire grundlæggende regnearter (addition, subtraktion, division og multiplikation). Metoden er et specialtilfælde af addition, nemlig omfattende de situationer, hvor man lægger flere tal af samme størrelse sammen. I Danmark kendes regningsarten også som at gange. Resultatet kaldes et produkt.

Som symbol for multiplikation anvendes normalt  eller . I forbindelse med ubekendte anvendes ofte slet ikke et eksplicit symbol, f.eks. gælder følgende 2y = 2y. Symbolet på computere er ofte enten et 'x' eller en asterisk (*), f.eks. 2 x 3 eller 2 * 3.

Hvis man bruger 'x', skal man være opmærksom på, at dette ikke må kunne mistolkes som værende en ubekendt – som i en ligning.

Resultatet af en multiplikation hedder et produkt, og de tal, som multipliceres, hedder faktorer eller i visse tilfælde koefficienter. Somme tider ses de to individuelle tal også betegnet som henholdsvis multiplikator og multiplikand.

Multiplikation er en matematisk operation, som er 
 kommutativ, hvilket udtrykker, at  
 associativ, dvs. at , hvilket udtrykkes i den velkendte sætning, at faktorernes orden er ligegyldig
 distributiv operation med hensyn til addition, idet 

Den distributive egenskab ligger til grund for opstilling af en multiplikations-algoritme til at beregne resultatet ved multiplikation af tal større end 10. For eksempel vil regnestykket 25 · 43 = 1075 se således ud, hvis vi ikke bruger vores tillærte metode, men alene benytter den distributive egenskab: 

Multiplikation af et tal med potenser af grundtallet i samme talsystem er altid særlig lette, idet man blot sætter samme antal nuller efter tallet som potensen angiver. I vort sædvanlige decimalsystem fås resultatet af multiplikation af et helt tal med  derfor ved at sætte tre nuller efter tallet. Er tallet et decimaltal, flyttes decimalkommaet i stedet tre pladser til højre.

I folkeskolen indlæres den lille tabel, der viser resultatet af alle multiplikationer af tallene fra 1-10, og den store tabel, som omfatter multiplikationerne fra 11-20 inkl.
En alternativ måde at lære de små tabeller i folkeskolen er, at benytte CD'en At Gange Med Sange, som er et nyt hjælpemiddel, hvor man lærer de små tabeller, ved hjælp af sang, musik, rim og remser.

Beregningshierarkiet 
Udregning af indholdet i parenteser foretages først: (2+3)·2 = 10 

Multiplikation og division går forud for addition og subtraktion: 2+3·2 = 8

Denne prioritet gælder generelt inden for aritmetik.

Multiplikationsoperatoren 
Når der forekommer længere sekvenser af ensartede produkter, forkorter man ofte disse ved hjælp af nedenstående operater. Denne betegnes med store pi.

Man benytter altså et fodtegn i, som betegner hvilke elementer man ganger sammen. "Identiteten" på fodtegnet angives under operatoren, hvor det også angives hvor produktrækken startes, og således angives hvor rækken stoppes på toppen af Pi-tegnet.

Her følger et lidt mere illustrerende eksempel:

Se også 

 Addition
 Subtraktion
 Division
 Ni-prøven ved multiplikation
 Primitiv multiplikation

Aritmetik
Matematisk notation
Binære operationer
Neutrodyn modtager

En Neutrodyn modtager er en radiomodtager, der blev anvendt i radiofoniens barndom – ca. 1923-1926. Neutrodyn modtageren antages designet som en retmodtager. Modtagertypen kaldes også Hazeltines neutrodyn modtager efter (Louis Alan Hazeltine (1886-1964)).

Modtagertypens svingningskredses spoler er vinklet omkring den "magiske" vinkel 54,7° i forhold til hinanden eller lodret. Resultatet er at spolernes gensidige magnetiske påvirkning udfases.

Kilde/reference 
 "A new slant on an old angle". Electronics World & Wireless World. September 1995. side 746-747.

Se også 
 Neutrodynstabilisering

Eksterne henvisninger 
 Web archive backup: Memorial Tributes: National Academy of Engineering, Volume 9 (2001). National Academy of Engineering (NAE) Citat: "...Professor Hazeltine's invention, which he named the “Neutrodyne” went into large-scale production by fourteen manufacturers in 1923..."
 GAROD RAF Neutrodyne
 Web archive backup: Antique Radios: Age of Wireless Citat: "...Vitus Neutrodyne Receiver (1925)..."

Radioteknik
Negaraku

Negaraku () er Malaysias nationalsang. Den blev valgt som en nationalsang på tidspunktet for Føderationen Malayas uafhængighed fra Storbritannien i 1957. Melodien blev oprindeligt brugt som statshymne for Perak, som blev udarbejdet fra en populær fransk melodi med titlen "La Rosalie" komponeret af lyrikeren Pierre-Jean de Béranger.

Tekster

Referencer 

Nationalsange
Malaysia
Vladimir Horowitz

Vladimir Horowitz (født 1. oktober 1903 i Kyiv, død 5. november 1989 i New York) var en Ukrainsk pianist.

Horowitz var blandt det 20. århundredes betydeligste pianister i det romantiske virtuos-repertoire, som f.eks. Franz Liszt og Rachmaninov.

Eksterne henvisninger 

 The Vladimir Horowitz Website 

Pianister fra Rusland
Hollywood Walk of Fame
Klassiske pianister
Elfriede Jelinek

Elfriede Jelinek (født 20. oktober 1946 i Mürzzuschlag, Steiermark) er en østrigsk forfatter og dramatiker. I 2004 fik hun nobelprisen i litteratur for "den musikalske strøm af stemmer og modstemmer i romaner og dramaer, der afslører samfundsmæssige klichéers absurditet og tvingende magt".

Udvalgte værker

Romaner 
 bukolit. hörroman; Wien 1979
 wir sind lockvögel baby!; Reinbek 1970 
 Michael. Ein Jugendbuch für die Infantilgesellschaft; Reinbek 1972
 Die Liebhaberinnen; Reinbek 1975
 Die Ausgesperrten; Reinbek 1980
 Die Klavierspielerin; Reinbek  1983
 Oh Wildnis, oh Schutz vor ihr; Reinbek 1985
 Lust; Reinbek 1989
 Die Kinder der Toten; Reinbek 1997
 Gier; Reinbek 2000

Dramatik 
 Was geschah, nachdem Nora ihren Mann verlassen hatte; 1977
 Clara S.; 1981
 Burgtheater; 1983
 Krankheit oder Moderne Frauen; 1984
 Präsident Abendwind; 1987
 Wolken.Heim; 1988
 Totenauberg; 1991
 Raststätte; 1994
 Stecken, Stab und Stangl; 1996
 Ein Sportstück; 1998
 er nicht als er; 1998
 In den Alpen
 Das Werk
 Prinzessinnendramen
 Bambiland; 2003'

Eksterne henvisninger 

 
 Elfriede Jelinek på nobelprize.org

Tysksprogede forfattere
Dramatikere fra Østrig
Nobelprismodtagere i litteratur
Nobelprismodtagere fra Østrig
Romanforfattere fra Østrig
Østrigere i 1900-tallet
Kvindelige forfattere i det 20. århundrede
Otto Klemperer

Otto Klemperer (født 14. maj 1885 i Breslau, død 6. juli 1973 i Zürich) var en tysk dirigent. Med hjælp fra Gustav Mahler fik han i 1907 ansættelse på et teater i Prag. I 1920'erne havde han etableret sig som en af de førende dirigenter i Tyskland, men efter nazisternes magtovertagelse i 1933 valgte han, da han var jøde, at fortsætte karrieren i USA. Efter 2. verdenskrig tog han tilbage til Europa og var i mange år chef for Philharmonia Orchestra i London.

Referencer 

Dirigenter fra Tyskland
Personer fra Breslau
Tyskere i 1900-tallet
Jøder fra Tyskland
Puniske krige

De puniske krige var tre krige mellem den Romerske republik og den fønikiske bystat Kartago. De fandt sted fra 264 f.Kr. til 146 f.Kr.. Ordet 'punisk' kommer af, at romerne kaldte kartaginienserne for punere. 'Puner' er etymologisk det samme som føniker.

Krigene var et resultat af Roms ekspansion på den italienske halvø og især under den 2. puniske krig løsrev de italienske forbundsfæller sig fra Rom. Det førte til, at romerne konfiskerede deres jord, som blev ager publicus, jord ejet af staten Rom.

Første puniske krig 
Den første puniske krig mellem 264 og 241 f.Kr. blev udløst af Karthagos ekspansion på Sicilien. Det så romerne som en trussel mod Rom og deres dominans på den italiske halvø. Krigen blev mest udkæmpet på havet og endte med, at Rom vandt Sicilien, Sardinien, Korsika og de Baleariske Øer fra Karthago. Herefter havde Karthago kun besiddelser i Nordafrika og på den iberiske halvø.

Anden puniske krig 

Den anden puniske krig varede fra 218 til 201 f.Kr.. Forinden havde Karthagos med general Hannibal ekspanderet kraftigt på den iberiske halvø. Krigen er mest berømt for Hannibals togt over Alperne med elefanter og hans sejre over romerne 218-216 f.Kr., især slaget ved Cannae 216 f.Kr.. Krigen endte dog med Roms sejr, der fratog Kartago alle besiddelser pånær landområdet omkring selve byen i Nordafrika.

Tredje puniske krig 
Den tredje puniske krig mellem 149 og 146 f.Kr. var en lang belejring af Karthago og endte med byens fuldstændige ødelæggelse.

Udsagn 
Den romerske politiker Cato den Ældre er berømt for sit udsagn "Ceterum censeo Carthaginem esse delendam" ("Desuden mener jeg, Karthago bør ødelægges")  mellem anden og tredje puniske krig.

Hovedkilde 
Hovedkilden til krigene er historikeren Polyb.

Antikken
 
Fønikien
Tom Waits

Thomas Alan Waits (født 7. december 1949 i Pomona, Californien) er en amerikansk komponist, sanger, musiker og skuespiller.

Han har igennem årene haft en outsiderposition i amerikansk musik, noget der kan tilskrives hans til tider vanskeligt tilgængelige sange og hans dybe og rustne vokal. Tom Waits er tit blevet omtalt som manden med en stemme som en skærebrænder. Han er ofte blevet beskrevet som eksponent for beatgenerationens optagethed af eksistenserne på undersiden af det amerikanske samfund, og hovedparten af Waits' tekster tager da også udgangspunkt i luderen, drukkenbolten og servitricen med de bristede drømme. Kort sagt ludere, lommetyve og karnevallet.

Waits' musiske produktion falder i to dele. Den første er præget af evergreens og en jazzet lyd centreret omkring klaveret som hovedinstrument og Waits som historiefortæller inspireret af forfattere som Charles Bukowski og Raymond Chandler. Perioden løber fra debutalbummet Closing Time (1973) til soundtracket fra filmen One From the Heart (1982). Efter bruddet med Asylum Records og produceren Bones Howe, skiftede Waits stil og udgav i 1983 hovedværket Swordfishtrombones. Stilskiftet er af mange kritikere og også Waits selv blevet tilskrevet mødet med Kathleen Brennan, som han giftede sig med i 1980.

Waits' anden periode løber således fra 1983-udgivelsen og frem til albummet Orphans: Brawlers, Bawlers & Bastards fra 2006. Produktionen er i disse tiår bl.a. inspireret af det amerikanske 'wunderkind' Captain Beefheart og det sære, det underlige, det karnevaleske. I 2011 udgav han studiealbummet Bad As Me, som blev godt modtaget af flere kritikere.
Tom Waits blev i 2011 optaget i Rock and Roll Hall of Fame.

Diskografi 

 Closing Time (1973)
 Heart of Saturday Night (1974)
 Nighthawks at the Diner (1975)
 Small Change (1976)
 Foreign Affairs (1977)
 Blue Valentine (1978)
 Heartattack and Vine (1980)
 Swordfishtrombones (1983)
 Rain Dogs (1985)
 Franks Wild Years (1987)
 Bone Machine (1992)
 The Black Rider (1993)
 Mule Variations (1999)
 Alice (2002)
 Blood Money (2002)
 Real Gone (2004)
 Bad as Me (2011)

Turnéer 

 1973: Closing Time touring
 1974–1975: The Heart of Saturday Night touring
 1975–1976: Small Change touring
 1977: Foreign Affairs touring
 1978–1979: Blue Valentine touring
 1980–1982: Heartattack and Vine touring
 1985: Rain Dogs touring
 1987: Big Time touring
 1999: Get Behind the Mule Tour
 2004: Real Gone Tour
 2006: The Orphans Tour
 2008: Glitter and Doom Tour

Filmografi

Referencer

Eksterne henvisninger og litteratur 
 Biografi på Rock and Roll Hall of Fame 
 Marc Montanden, Den der sover synder ikke,  (dansk bearbejdelse af Klaus Lynggaard)
 

Musikere fra USA
Skuespillere fra Californien
Sangere fra USA
Komponister fra USA
Personer fra Californien
Puerto Rico

Puerto Rico er et selvstyrende territorium med særlig tilknytning til USA beliggende i det nordøstlige Caribien. Dets officielle navn er Estado Libre Asociado de Puerto Rico eller The Commonwealth of Puerto Rico.

Puerto Rico ligger mellem den Dominikanske Republik mod øst og de Amerikanske Jomfruøer mod vest. Øen er inddelt i 78 kommuner.

Puerto Rico har cirka 3,2 millioner indbyggere (2023) og et areal på 9.104 km². Dens hovedstad er San Juan.

Eksterne henvisninger 

 
Forhenværende spanske kolonier
Sigbjørn Bernhoft Osa

Sigbjørn Bernhoft Osa (3. maj 1910 i Ulvik i Hardanger – 2. februar 1990) var en norsk spillemand. Han spillede både violin og hardingfele og var den mest kendte musiker på sidstnævnte instrument i 20. århundrede.

Violinister fra Norge
Emily Dickinson

Emily Dickinson (10. december 1830 – 15. maj 1886) var en amerikansk digter, der levede hele sit liv i Amherst, Massachusetts.

Kun 10 af Emily Dickinsons digte blev publiceret i hendes levetid, og hun døde ukendt af den læsende offentlighed. Fra 1890 til 1955 blev alle hendes 1775 digte trykt, og de sikrede hende international anerkendelse som en af det engelske sprogs helt store lyrikere. Emily Dickinson skrev korte og meget intense digte; små iagttagelser i naturen gav hende anledning til stærke følelser og metafysiske overvejelser.

Kilder 
 Richard B. Sewall: The Life of Emily Dickinson (New York 1974)
 Niels Kjær: Emily Dickinson (Faaborg 1997)

Litteratur 
 Emily Dickinson: The Poems of Emily Dickinson (Cambridge, Massachusetts 1955) og The Letters of Emily Dickinson (Cambridge, Massachusetts 1958). Begge udgaver er redigeret af Thomas H. Johnson.
 Emily Dickinson: The Poems of Emily Dickinson (Cambridge, Massachusetts 1998). Denne nyeste udgave af Emily Dickinsons samlede digte er redigeret af R. W. Franklin og rummer 1789 digte.
 På dansk foreligger tre Emily Dickinson-oversættelser udgivet af henholdsvis Poul Borum (1984), Niels Kjær (1984-1985) og Bente Clod (2005).

Eksterne henvisninger 

 Emily Dickinson  på Poets.org 
 Emily Dickinson  på Kalliope.org

Digtere fra USA
Kvindelige forfattere i det 19. århundrede
Kvindernes æresgalleri i USA
Finn Odderskov

Finn Odderskov (født 5. maj 1947) er en dansk saxofonist.

Han har spillet med en lang række danske og udenlandske musikere. Foruden sopransaxofonen, altsaxofon og tenorsaxofon spiller han også klarinet.

Odderskov underviser i musik på Vestbirk Højskole og spiller bl.a. i orkestrene Bourbon Street Jazzband, Sunbird All Stars og Worck/Odderskov Jazz Quintet, og er en hyppigt anvendt gæstesolist.

Han er også anvendt som kontrafej hos Aarhus Jazzklub  i tegneren Bjarne "Stub" Juuls streg.

Har bl.a. samarbejdet med Jesper Friis

Jazzmusikere fra Danmark
Saxofonister fra Danmark
Klarinettister fra Danmark
Føderalt distrikt

Et føderalt distrikt, også benævnt forbundsdistrikt, er et område, som er del af en forbundsstat, men som ikke hører til nogen af delstaterne.

For at ingen delstat skal få for stor indflydelse på forbundshovedstadens anliggender, ligger denne i en række stater i et forbundsdistrikt:

 Argentina: Buenos Aires
 Australien: Canberra 
 Brasilien: Brasília
 Indien: New Delhi
 Mexico: Det Føderale Distrikt
 Pakistan: Islamabad (i Islamabad Capital Territory)
 Rusland er underdelt i syv føderale distrikter
 USA: Washington, DC 
 Venezuela: Caracas

Historisk set svarer disse områder til de såkaldte "rigsumiddelbare byer" i det tysk-romerske rige: Hamburg, Bremen og flere andre.
Fartøj

Fartøj er oprindeligt en betegnelse for et transportmiddel til søtransport; et skib eller en større båd, som er egnet til brug i rum sø. Fartøj bruges i dag oftere om mindre skibe. 

Fartøj kan også benyttes om andre transportmidler, så som flyvemaskiner (luftfartøj) og om rumfartøjer.

Se også 
 Befordringsmiddel
 Transport

Noter
Wangari Maathai

Wangari Maathai (født 1. april 1940, død 25. september 2011) var en kenyansk miljø- og politisk aktivist. I 2004 blev hun som den første afrikanske kvinde tildelt Nobels fredspris. 

Maathai grundlagde i 1977 organisationen Green Belt Movement, der har plantet 10 millioner træer for at undgå jorderosion. Siden da har hun i stigende grad været aktiv indenfor miljø- og kvindespørgsmål. Under Daniel arap Mois regime blev hun flere gange fængslet og udsat for voldelige overgreb. 

Maathai blev valgt ind i det kenyanske parlament i 2002, da Mwai Kibaki besejrede Moi. Siden 2003 har hun været vicemiljøminister.

Maathai døde af kræft den 25. september 2011.

Kilder

Eksterne henvisninger 

 Wangari Maathai på nobelprize.org

Politikere fra Kenya
Modtagere af Nobels fredspris
Nobelprismodtagere
Personer døde af kræft
Miguel Ángel Asturias

Miguel Ángel Asturias (født 19. oktober 1899 i Ciudad de Guatemala, død 9. juni 1974 i Madrid) var en guatemalansk forfatter og diplomat. Han modtog Nobelprisen i litteratur i 1967.

Asturias fik sit store gennembrud med El señor Presidente (Præsidenten) i 1946 og etablerede sig som en af de mange store latinamerikanske forfattere i det 20. århundrede. Som hos flere andre af disse forfattere er der to fremtrædende træk i hans bøger:
 Kampen mod imperialisme og anden politisk undertrykkelse.
 En mytisk virkelighed. I Asturias' tilfælde er det mayaernes legender.

Bibliografi 
 Legender fra Guatemala
 Stormvind
 Den grønne Pave
 Præsidenten
 Majsmennesker
 Mulatkvinden

Eksterne henvisninger 

Nobelprismodtagere i litteratur
Forfattere fra Guatemala
Skønlitterære forfattere